
MONITOROVANIE KLUBOV

Kapitola 1   Práva, povinnosti a úlohy zainteresovaných strán

Článok 1	Proces monitorovania (čl. 76 smernice UEFA CL&FS, vydanie 2026)

	
	Z N E N I E

	
	
1. Proces monitorovania klubov začína oznámením  rozhodnutí licenčných orgánov SFZ administratíve UEFA a spravidla končí na konci licenčnej sezóny.
2. Proces monitorovania pozostáva minimálne z týchto krokov:
a. oznámenie požiadaviek monitorovania SFZ a klubom – držiteľom licencie;
b. odoslanie kompletnej požadovanej dokumentácie držiteľa licencie na SFZ;
c. preverenie a potvrdenie úplnosti dokumentácie držiteľa licencie SFZ;
d. predloženie preverenej dokumentácie klubov UEFA;
e. preverenie dokumentácie administratívou UEFA a CFCB;
f. požiadavka administratívy UEFA/CFCB na doplnenie údajov (ak je to potrebné);
g. rozhodnutie CFCB, podľa procesných pravidiel pre jeho riadenie a týchto pravidiel. 
3. Termíny predloženia preverenej dokumentácie administratíve UEFA sú SFZ včas oznamované administratívou UEFA.




Článok 2	Úlohy a zodpovednosť SFZ (77)	 

	
	Z N E N I E

	
	
1. SFZ je povinný:
     
a. oznámiť termíny monitorovania vlastným klubom – držiteľom licencie;
b. spolupracovať s administratívou UEFA a CFCB pri plnení požiadaviek;
c. preveriť dokumentáciu klubov v rozsahu požiadaviek prílohy 5 platnej Smernice klubového licenčného systému SFZ (ďalej len licenčná smernica SFZ);
d. posúdiť a administratíve UEFA a CFCB potvrdiť, že monitorovaný klub (jeho finančný perimeter) je rovnaký ako v licenčnom konaní a vyhovuje zámerom monitorovania;
e. informovať administratívu UEFA a CFCB o všetkých dôležitých informáciách, predložených držiteľmi licencie, ktoré sa týkajú procesu monitorovania a o akýchkoľvek udalostiach, ktoré nastali po udelení licencie a ktoré by mohli významne zmeniť skôr predložené informácie.

2. Pri  plnení  týchto  povinností  SFZ  zaručuje  každému  držiteľovi  licencie rovnaký prístup a úplnú dôvernosť a mlčanlivosť v súvislosti s poskytnutými informáciami.                        
                                                                                              
















Článok 3	Úlohy a zodpovednosť držiteľa licencie (78)	

	
	Z N E N I E

	
	Držiteľ licencie (ďalej len „klub“) je povinný:                                                                                                         
1. Zaručiť, že bude plne spolupracovať so SFZ, UEFA a CFCB, vrátane toho, že bude presne a úplne odpovedať na všetky žiadosti o dokumenty, informácie a iné údaje.
2. Použiť pre monitorovaciu dokumentáciu rovnaký finančný perimeter ako v licenčnom konaní.  
3. V termíne, stanovenom SFZ a/alebo UEFA, poskytnúť SFZ, administratíve UEFA a CFCB monitorovaciu dokumentáciu a všetky ďalšie potrebné informácie a dokumenty, aby tak preukázal splnenie požiadaviek monitorovania, ako aj akékoľvek iné dokumenty alebo informácie, ktoré môžu byť dôležité v  súvislosti s  rozhodnutím, týkajúcim sa výsledku monitorovania, ako sú výročné finančné výkazy, finančné výkazy za prechodné obdobie a/alebo prepracované finančné výkazy a informácie. 
4. Poskytnúť alebo zaobstarať prístup k dokumentácii, informáciám, priestorom a personálu držiteľa licencie a/alebo akéhokoľvek iného subjektu v jeho právnej štruktúre, ktorý vyžaduje CFCB, administratíva UEFA a/alebo poverená tretia strana, konajúca v mene UEFA.
5. Potvrdiť, že všetky predkladané dokumenty sú kompletné, správne a v súlade s týmito pravidlami.
6. Bezodkladne písomne informovať SFZ o všetkých následných udalostiach, ktoré by mohli  predstavovať významnú zmenu skôr predložených informácií, vrátane informácie o zmene jeho právnej formy, právnej štruktúry (vrátane zmeny vlastníctva) alebo identity.




Článok 4	Klubové informácie (79)	     

	
	Z N E N I E

	
	
1. Klub musí v termíne a formou stanovenou UEFA predložiť UEFA a CFCB informá-cie, ktoré obsahujú: Právne informácie (čl. 66 licenčnej smernice SFZ), jeho právnu štruktúru (čl. 68 licenčnej smernice SFZ), informácie o jeho najvyššej ovládajúcej osobe, konečnom užívateľovi výhod a akejkoľvek strane s významným alebo roz-hodujúcim vplyvom (čl. 69 licenčnej smernice SFZ) a o jeho reportovacom / finančnom perimetri (čl. 71 licenčnej smernice SFZ).

2. V rámci klubových informácií musí klub jasne identifikovať akýkoľvek iný futbalový klub, v súvislosti s ktorým má niektorý zo subjektov v jeho právnej štruktúre, jeho najvyššia ovládajúca osoba, konečný užívateľ výhod alebo niektorý z jej kľúčových riadiacich pracovníkov významný alebo rozhodujúci vplyv.

3. Klub musí podľa znenia odsekov 1. a 2. vyššie predložiť informácie k dátumu vykazovacieho obdobia, končiaceho v kalendárnom roku, v ktorom sa začínajú klubové súťaže UEFA mužov. Ak tieto informácie neboli predložené administratíve UEFA a/alebo CFCB už skôr, musí ich klub poskytnúť aj za dve bezprostredne predchádzajúce vykazovacie obdobia. SFZ musí potvrdiť úplnosť a správnosť týchto informácií.

4. Administratíva UEFA a CFCB musí byť bezodkladne informovaný o akýchkoľvek zmenách informácií, uvedených v ods. 1. a 2., ktoré nastali kedykoľvek počas vyka- zovacieho obdobia alebo v období od zostavenia účtovnej závierky, po predloženie informácií administratíve UEFA/CFCB. 

5. Klub musí potvrdiť, že predložené informácie sú úplné, správne a v súlade s týmito pravidlami, čo musí byť doložené stručným vyhlásením a podpisom jeho oprávnenej osoby.




Kapitola 2   Požiadavky klubového monitorovania

Článok 5	Rozsah uplatnenia a výnimky (80)  

	
	Z N E N I E

	
	1. Požiadavky monitorovania sa vzťahujú na všetky kluby, ktoré UEFA prijala do niektorej svojej klubovej súťaže mužov a zahŕňajú:
a. požiadavky na solventnosť;
b. požiadavky na stabilitu;
c. požiadavky na kontrolu nákladov.
2. Požiadavky na solventnosť musia spĺňať všetky kluby, štartujúce v niektorej klubovej súťaží UEFA mužov.
3. Požiadavky na stabilitu musia spĺňať všetky kluby, štartujúce v niektorej klubovej súťaží UEFA mužov, okrem  tých,  ktoré majú výdavky na zamestnanecké benefity všetkých svojich zamestnancov nižšie ako 5 miliónov eur, a to v každom účtovnom období, končiacom sa 2 kalendárne roky pred začiatkom klubových súťaží UEFA mužov.
4. Požiadavky na kontrolu nákladov musia spĺňať všetky kluby, ktoré sa kvalifikujú do ligovej fázy niektorej klubovej súťaže UEFA mužov, okrem tých, ktoré majú výdavky na zamestnanecké benefity všetkých svojich zamestnancov nižšie ako 30 miliónov eur v účtovnom období, končiacom sa v kalendárnom roku, v ktorom začínajú klubové súťaže UEFA a v bezprostredne predchádzajúcom účtovnom období. 
5. Rozhodnutia, týkajúce sa výnimky (neuplatnenia) požiadaviek, definovaných v tejto kapitole prijíma CFCB a sú konečné.
6. Ak je účtovná závierka klubu za účtovné obdobie, ktoré je dlhšie alebo kratšie ako 12 mesiacov, potom sa prahová suma pre výnimku (neuplatnenie) upraví smerom nahor alebo nadol, podľa dĺžky účtovného obdobia. Náklady na zamestnanecké benefity klubu sa následne porovnajú s upravenou prahovou sumou.




























2.1	Požiadavky na solventnosť 

Článok 6	Žiadne záväzky po lehote splatnosti voči iným futbalovým klubom 
	– rozšírená požiadavka (81)

	
	Z N E N I E

	
	
1. K 15.7., 15.10. a 15.1. licenčnej sezóny nesmie mať klub žiadne záväzky po lehote splatnosti (ďalej len ZPS) voči iným klubom z transferov, ktoré boli splatné k 30.6., 30.9. a 31.12.

2. Klub musí v termínoch a formou oznámenou UEFA, pripraviť a predložiť informácie o svojich transferoch, a to aj v prípade, že v monitorovanom období žiadne transfery nerealizoval. Každý klub musí preukázať, že k 15.7. a 15.10. nemá ZPS voči iným klubom z transferov. Ak takéto ZPS má, ak má k 15.10. odložené záväzky alebo ak to požaduje CFCB, musí preukázať stav svojich ZPS aj k 15.1.

3. Klub musí zverejniť:
a. Všetkých nových hráčov (vrátane hosťovaní), na základe zmlúv, uzatvorených v 12-mesačnom období do 30.6. / 30.9. / 31.12., bez ohľadu na to, či k 30.6. / 30.9. / 31.12. zostala ešte nejaká nesplatená čiastka;
b. Všetky transfery (bez ohľadu na to, kedy sa uskutočnili), z ktorých má k 30.6. / 30.9. / 31.12. ešte nejakú nesplatenú čiastku;
c. Všetky transfery, ku ktorým sa k 30.6. / 30.9. / 31.12. viažu sporné čiastky.

4. Predložená informácia musí v súvislosti s každým transferom obsahovať:
a. meno hráča a dátum narodenia; 
b. dátum zmluvy o transfere;
c. názov klubu, ktorý je veriteľom;
d. výšku čiastky za transfer, zaplatenú alebo splatnú, vrátane tréningových kompenzácií a príspevkov solidarity, aj v prípadoch, ak veriteľ ešte nežiadal jej uhradenie;
e. ostatné priame náklady, zaplatené alebo splatné;
f. akékoľvek kompenzácie, vyplývajúce zo zmluvy o transfere, zaplatené alebo splatné;
g. čiastky zaplatené do 30.6. / 30.9. / 31.12. a dátumy úhrad;
h. zostatky splatné k 30.6. / 30.9. / 31.12., vrátane dátumov splatnosti každej neuhradenej čiastky;
i. čiastky, ktoré sú k 30.6. / 30.9. / 31.12 po lehote splatnosti, ktoré neboli uhradené do 15.7. / 15.10. / 15.1., vrátane dátumu(ov) splatnosti každej neuhradenej položky;
j. odložené čiastky k 30.6. / 30.9. / 31.12, vrátane pôvodného a nového dátumu splatnosti každej z nich a dátumu uzavretia písomnej dohody zainteresovaných strán;
k. sporné čiastky k 30.6. / 30.9. / 31.12, vrátane vyjadrení k prípadom a stručného opisu pozícií zainteresovaných strán;
l. podmienené čiastky (podmienené záväzky) ešte nevykazované v súvahe k 30.6. / 30.9. / 31.12.

5. Klub musí predložené informácie o transferoch zosúladiť so svojimi príslušnými účtovnými záznamami.

6. Okrem informácií o transferoch musí klub zverejniť aj pohľadávky po lehote splatnosti voči iným futbalovým klubom v súvislosti so ZPS z transferov, splatných do 30.6. a 30.9., v prípade požiadavky CFCB aj do 31.12., s bližšou informáciou ku každému transferu.

7. Klub musí potvrdiť, že predložené informácie o transferoch sú úplné, správne a v súlade s týmito pravidlami, čo musí byť doložené stručným vyhlásením a podpisom jeho oprávneného orgánu.




Článok 7	Žiadne záväzky po lehote splatnosti voči zamestnancom – rozšírená požiadavka (82) 
	

	
	Z N E N I E

	
	
1. K 15.7., 15.10. a 15.1. licenčnej sezóny nesmie mať klub žiadne ZPS voči zamestnancom (pojem zamestnanec definuje čl. 77, ods. 3 licenčnej smernice SFZ), ktoré boli v dôsledku jeho zmluvných alebo zákonných povinností splatné k 30.6., 30.9. a 31.12.

2. Klub musí v termínoch a formou oznámenou UEFA preukázať stav svojich záväzkov voči zamestnancom a potvrdiť existenciu alebo neexistenciu ZPS voči nim. Každý klub musí preukázať, že k 15.7. a 15.10. nemá ZPS voči zamestnancom. Ak takéto ZPS má, ak má k 15.10. odložené záväzky alebo ak to požaduje CFCB, musí preukázať stav ZPS voči zamestnancom aj k 15.1. 

3. Klub musí zverejniť všetkých svojich zamestnancov, voči ktorým má ZPS alebo existuje odložený alebo sporný záväzok.

4. Spolu s vysvetľujúcim komentárom musia byť predložené min. tieto informácie:

a. meno a funkcia zamestnanca;

b. dátum začiatku a ukončenia (ak je to aktuálne) vykonávania funkcie;

c. čiastky, ktoré sú k 30.6. / 30.9. / 31.12 po lehote splatnosti, ktoré neboli uhradené do 15.7. / 15.10. / 15.1., vrátane dátumu(ov) splatnosti každej neuhradenej položky;

d. odložené čiastky k 30.6. / 30.9. / 31.12, vrátane pôvodného a nového dátumu splatnosti každej z nich a dátumu uzavretia písomnej dohody zainteresovaných strán;

e. sporné čiastky k 30.6. / 30.9. / 31.12, vrátane vyjadrení k prípadom a stručného opisu pozícií zainteresovaných strán;

5. Klub musí zosúladiť predložené informácie o záväzkoch voči vlastným zamestnan-com so svojimi príslušnými účtovnými záznamami.

6. Klub musí potvrdiť, že predložené informácie o záväzkoch voči zamestnancom sú úplné, správne a v súlade s týmito pravidlami, čo musí byť doložené stručným vyhlásením a podpisom jeho oprávneného orgánu.
























Článok 8	Žiadne záväzky po lehote splatnosti voči daňovým a sociálnym 
	inštitúciám a orgánom – rozšírená požiadavka (83)

	
	Z N E N I E

	
	
1. K 15.7., 15.10. a 15.1. licenčnej sezóny nesmie mať klub žiadne ZPS voči daňovým a sociálnym inštitúciám a orgánom, ktoré boli v dôsledku jeho zmluvných alebo zákonných povinností voči  zamestnancom splatné k 30.6., 30.9. a 31.12.

2. Klub musí v termínoch a formou oznámenou UEFA preukázať stav svojich záväzkov voči daňovým a sociálnym inštitúciám a orgánom a potvrdiť existenciu alebo neexistenciu ZPS voči nim. Každý klub musí preukázať, že k 15.7. a 15.10. nemá ZPS voči daňovým a sociálnym inštitúciám a orgánom. Ak takéto ZPS má, ak má k 15.10. odložené záväzky alebo ak to požaduje CFCB, musí preukázať stav svojich ZPS voči daňovým a sociálnym inštitúciám a orgánom aj k 15.1. 

3. Spolu s vysvetľujúcim komentárom musia byť predložené min. tieto informácie:
a. meno veriteľa;
b. čiastky, ktoré sú k 30.6. / 30.9. / 31.12 po lehote splatnosti, ktoré neboli uhradené do 15.7. / 15.10. / 15.1., vrátane dátumu(ov) splatnosti každej neuhradenej položky;
c. odložené čiastky k 30.6. / 30.9. / 31.12, vrátane pôvodného a nového dátumu splatnosti každej z nich a dátumu uzavretia písomnej dohody zainteresovaných strán;
d. čiastky podliehajúce rozhodnutiu príslušného orgánu k 30.6. / 30.9. / 31.12 a stručný popis žiadosti držiteľa licenciu;
e. sporné čiastky k 30.6. / 30.9. / 31.12, vrátane vyjadrení k prípadom a stručného opisu pozícií zainteresovaných strán;

4. Klub musí zosúladiť predložené informácie o záväzkoch voči daňovým a sociálnym inštitúciám a orgánom so svojimi príslušnými účtovnými záznamami.

5. Klub musí potvrdiť, že predložené informácie o záväzkoch voči daňovým a sociálnym inštitúciám a orgánom sú úplné, správne a v súlade s týmito pravidlami, čo musí byť doložené stručným vyhlásením a podpisom jeho oprávneného orgánu.




Článok 9	Žiadne záväzky po lehote splatnosti voči UEFA 
	– rozšírená požiadavka (84)

	
	Z N E N I E

	
	
1. K 15.7., 15.10. a 15.1. licenčnej sezóny nesmie mať klub žiadne ZPS voči UEFA a ďalším subjektom určeným UEFA, ktoré boli splatné k 30.6., 30.9. a 31.12.


2. Tieto ZPS spravidla zahŕňajú (ale nie sú obmedzené len na) finančné pokuty za disciplinárne opatrenia, uložené CFCB.


3. Klub musí v termínoch a formou oznámenou UEFA preukázať stav svojich záväzkov voči UEFA a subjektom určeným UEFA a potvrdiť existenciu alebo neexistenciu ZPS voči nim. Každý držiteľ licencie musí preukázať, že k 15.7. a 15.10. nemá ZPS voči UEFA a subjektom určeným UEFA. Ak takéto ZPS má, ak má k 15.10. odložené záväzky alebo ak to požaduje CFCB, musí preukázať stav svojich ZPS voči UEFA a subjektom určeným UEFA aj k 15.1. 








2.2	Požiadavky na stabilitu 

Článok 10	Relevantné príjmy a náklady (85)

	
	Z N E N I E

	
	
1. Relevantné príjmy a náklady sú definované v prílohe 1 týchto pravidiel.
2. Relevantné príjmy a náklady musí klub vypočítať a zosúladiť s auditovanou RÚZ a/alebo, ak je to aktuálne, s podkladovými účtovnými záznamami k projektovaným informáciám.
3. Relevantné príjmy a náklady musia byť upravené tak, aby odrážali reálnu hodnotu všetkých takýchto transakcií, ako popisuje príloha 1 týchto pravidiel alebo v prípade transferov hráčov medzi klubmi, ktoré sú spriaznenými osobami, hodnotu stanovenú v prílohe 3 licenčnej smernice SFZ.




Článok 11	Vykazovacie a monitorované obdobie (86)			
	
	Z N E N I E

	
	
1. Vykazovacie (účtovné) obdobie zahŕňa jeden finančný rok, v ktorom je klub posudzovaný pre účely pravidla o futbalových príjmoch.
2. Monitorované obdobie pokrýva tri za sebou idúce účtovné obdobia, počas ktorých sa klub posudzuje z pohľadu pravidla o futbalových príjmoch.
3. Obvyklé monitorované obdobie pokrýva:
a. účtovné obdobie, končiace v kalendárnom roku, v ktorom sa začínajú klubové súťaže UEFA mužov (obdobie T);
b. účtovné obdobie T-1, bezprostredne predchádzajúce obdobiu T;
c. účtovné obdobie T-2, bezprostredne predchádzajúce obdobiu T-1.
     



Článok 12	Výpočet futbalových príjmov a celkové príjmy (87)			
	
	Z N E N I E

	
	
1. Futbalové príjmy predstavujú rozdiel medzi relevantnými príjmami a relevantnými nákladmi za jedno účtovné obdobie.
2. Klub môže mať príjmový prebytok alebo príjmový deficit. Prebytok sa generuje vtedy, keď sú relevantné príjmy vyššie ako relevantné náklady. Deficit vzniká vtedy, keď sú relevantné náklady vyššie ako relevantné príjmy.
3. Celkové futbalové príjmy sú súčtom futbalových príjmov klubu za každé z troch po sebe idúcich účtovných období, až do účtovného obdobia, končiaceho sa v kalendárnom roku, v ktorom sa začínajú klubové súťaže UEFA mužov (t. j. účtovné obdobia T, T-1 a T- 2, prípadne navýšené o príslušné odpočty, v súlade s článkom 15 ďalej.
4. Ak sú celkové futbalové príjmy klubu kladné (nulové alebo vyššie), má klub súhrnný prebytok futbalových príjmov. Ak sú súhrnné futbalové príjmy klubu záporné (nižšie ako nula), má klub deficit súhrnných futbalových príjmov. 
   














Článok 13	Prípustná odchýlka (88)

	
	Z N E N I E

	
	1. Prípustná odchýlka je maximálny možný súhrnný deficit celkových futbalových príjmov, pri ktorom ešte klub spĺňa požiadavky pravidla o futbalových príjmoch. 
2. Maximálna prípustná odchýlka je 5 miliónov eur. Táto však môže byť zvýšená až do výšky 60 miliónov eur v prípade, že toto prekročenie bude plne vykryté buď finančnými príspevkami počas monitorovacieho obdobia alebo výškou vlastného imania na konci účtovného obdobia T.
3. Ak sa suma príslušných finančných príspevkov alebo výška vlastného imania plne nepoužije na zvýšenie prijateľnej odchýlky na 60 miliónov eur, zostatok sa môže použiť na ďalšie zvýšenie prijateľnej odchýlky až o ďalších 10 miliónov eur za každé účtovné obdobie v monitorovanom období, v ktorom:
a. klub neoznámil žiadne porušenie požiadaviek na monitorovanie a ani mu nebola uložená disciplinárna sankcia v súvislosti s monitorovaním;
b. klub nepodlieha dohode o urovnaní s CFCB (Settlement agreement);
c. klub dodržiava nasledujúce finančné podmienky, uvedené v prílohe 1:
i. kladné vlastné imanie;
ii. rýchly koeficient;
iii. udržateľný dlh;
iv. nepretržitá činnosť.
4. Ak monitorované obdobie zahŕňa účtovné obdobie, ktoré je dlhšie alebo kratšie ako 12 mesiacov, prípustná odchýlka sa upraví nahor alebo nadol, podľa počtu mesiacov v účtovnom období.




Článok 14	Príspevky a vlastné imanie (89)			
	
	Z N E N I E

	
	
1. Príspevky prijaté klubom zahŕňajú:
a. príspevky akcionárov, ktoré predstavujú čiastky prijaté v súvislosti s nástrojmi vlastného imania (napr. jeho navýšenie), po odpočítaní všetkých platieb akcionárom (napr. dividendy);
b. peňažné prostriedky, prijaté od iných strán (okrem spriaznených osôb), ako dar (napr. nepodmienený dar), ktorým sa zvyšuje vlastné imanie účtovnej jednotky, bez akejkoľvek povinnosti splatiť dar alebo vykonať niečo ako protihodnotu;
c. príjmové transakcie od akejkoľvek strany (nie len od spriaznených osôb), presahujúce reálnu hodnotu, pričom prebytok sa rovná rozdielu medzi sumou, zaznamenanou v čistom výsledku za účtovné obdobie a reálnou hodnotou. 
2. Vlastné imanie klubu zahŕňa:
a. základné imanie alebo akciový kapitál;
b. emisné ážio a ostatný/dodatočný kapitálový vklad;
c. štatutárne rezervy/fondy a zákonné rezervy;
d. nerozdelený zisk.
3. Tieto typy transakcií sa nepovažujú za príspevky/vlastné imanie:  
a. Kladný pohyb vlastného imania v dôsledku precenenia majetku alebo iných ziskov/strát, ktoré nie sú vykázané vo výkaze ziskov a strát;
b. vytvorenie alebo zvýšenie ostatných rezerv, pokiaľ nebol realizovaný vklad majiteľov/akcionárov a/alebo spriaznených osôb;
c. transakcie, pri ktorých účtovnej jednotke vzniká povinnosť určitým spôsobom konať;
d. príspevky, ktoré sa dajú klasifikovať ako záväzky;
e. pohľadávky, týkajúce sa prvkov, uvedených v ods. 1. a 2. tohto článku.
4. Klub musí preukázať, že podstata príspevku/vkladu alebo vlastného imania bola splnená vo všetkých aspektoch a bez akýchkoľvek podmienok. Peňažné prostriedky alebo peňažné ekvivalenty, po  odpočítaní  splátok  za  prijaté finančné prostriedky,

 



	
	Z N E N I E

	
	
museli byť účtovnou jednotkou (klubom) prijaté. Iba zámer alebo záväzok vlastníkov poskytnúť vklad nepostačuje na to, aby sa takýto príspevok/vklad zohľadnil.

5. Na zvýšenie akceptovateľnej odchýlky a pokrytie príslušných odpočtov v súlade s odsekmi 13.2, 13.3 a 15.2 týchto pravidiel, sa berú do úvahy iba príspevky / vklady alebo vlastné imanie, podľa toho, ktorá z týchto dvoch súm je vyššia.




Článok 15	Odpočty (90)				
	
	Z N E N I E

	
	

1. Nasledovné náklady sa považujú za relevantné investície do dlhodobého rozvoja futbalu, ako je opísané v prílohe 1 týchto pravidiel:
a. Náklady priamo súvisiace s aktivitami pre rozvoj mládeže;
b. Náklady priamo súvisiace s rozvojom futbalovej komunity;
c. Náklady priamo súvisiace s aktivitami a činnosťami ženského futbalu;
d. Čisté náklady priamo súvisiace s inými športmi;
e. Čisté náklady priamo súvisiace s nefutbalovými činnosťami súvisiacimi s klubom; 
f. Finančné náklady priamo súvisiace s výstavbou a/alebo podstatnou úpravou hmotného majetku;
g. Náklady na skvalitnenie majetku v prenájme.

2. Celkový deficit futbalových príjmov sa môže znížiť príslušnými odpočtami až do výšky zostatku prijatých príspevkov alebo vlastného imania, ktoré ešte neboli použité na zvýšenie prijateľnej odchýlky, v súlade s čl. 13, ods. 2. a 3. týchto pravidiel.





Článok 16	Pravidlo o futbalových príjmoch (91)			
	
	Z N E N I E

	
	
1. Klub neporušuje pravidlo o futbalových príjmoch, ak počas monitorovaného obdobia:
a. má celkový prebytok futbalových príjmov;
b. celkový deficit jeho futbalových príjmov je v rámci prípustnej odchýlky.
2. Klub porušuje pravidlo o futbalových príjmoch, ak má celkový deficit futbalových príjmov, ktorý presahuje prípustnú odchýlku.
     



Článok 17	Informácie o futbalových príjmoch (92)			
	
	Z N E N I E

	
	
1. V termíne a  formou stanovenou a  oznámenou UEFA, musí klub pripraviť a predložiť: 
a. informácie o futbalových príjmoch za účtovné obdobie T-2, ak ešte neboli predložené;
b. informácie o futbalových príjmoch za účtovné obdobie T-1, ak ešte neboli predložené;
c. informácie  futbalových príjmoch za účtovné obdobie T.
2. Informácie o futbalových príjmoch:
a. sa musia týkať rovnakého reportovacieho/finančného perimetra, aký bol posudzo-vaný v licenčnom konaní (čl. 71 licenčnej smernice SFZ);
b. musia byť schválené manažmentom klubu, čo doloží stručným vyhlásením, potvr-dzujúcim úplnosť a správnosť údajov a podpisom jeho oprávnenej osoby.
3. Futbalové príjmy, celkové futbalové príjmy, vlastné imanie a príspevky musí klub vypočítať a zosúladiť s RÚZ a/alebo podkladovými účtovnými záznamami, ktoré musia byť tiež predložené administratíve UEFA.




2.3	Požiadavky na kontrolu nákladov 

Článok 18	Výpočet pomeru nákladov na A-družstvo mužov (93)			
	
	Z N E N I E

	
	1. Pomer nákladov na A-družstvo mužov klubu sa vypočíta ako súčet: 
a. výdavkov na zamestnanecké benefity príslušných osôb;
b. amortizácie nákladov vlastníctva príslušných osôb (spravidla hráčov);
c. príjmov a nákladov z úverov;
d. nákladov na futbalových agentov / prepojené strany (ak nie sú zahrnuté v ods. a. alebo b. vyššie);
delené súčtom
e. upravených prevádzkových výnosov;
f. čistého zisku/straty z predajov registrácií/vlastníctva príslušných osôb (hráčov);
g. zníženia hodnoty nákladov na registráciu príslušných osôb (spravidla hráčov);
h. ostatné výnosy / náklady z transferov.
2. Čitateľ pomeru nákladov je súčtom položiek a. až b. vyššie. Menovateľ pomeru nákladov je súčtom položiek e. až h. vyššie.
3. Jednotlivé položky pomeru nákladov na A-družstvo sú definované v prílohe 2 týchto pravidiel.
4. Relevantné obdobia pre výpočet pomeru nákladov sú:
a. 12-mesačné obdobie do 31.12. licenčnej sezóny pre položky a. až e. vyššie;
b. 36 mesiacov do 31.12. licenčnej sezóny, pomerne k 12 mesiacom pre položky f. až h. vyššie.
5. Klub  môže požiadať o alternatívne obdobie pre položky v ods. 1 vyššie, ak má dátum zostavenia RÚZ:
a. 31.5. – v takom prípade môže zostaviť priebežnú ÚZ za 6-mesačné obdobie končiace 30.11 a použiť ju na účely kontroly nákladov; alebo
b. 30.11. – v takom prípade môže na účely kontroly nákladov použiť RÚZ za účtovné obdobie končiace 30.11.
V oboch takýchto výnimočných prípadoch treba všetky odvolávky na 31.12 v kontrole nákladov chápať ako odvolávky na 30.11.




Článok 19	Pravidlo nákladov na A-družstvo mužov (94)			
	
	Z N E N I E

	
	
Stanovený limit na pomer nákladov na A-družstvo mužov klubu za licenčnú sezónu je 70 %.
     



Článok 20	Informácie o nákladoch na A-družstvo mužov (95)			
	
	Z N E N I E

	
	
1. V termíne a formou oznámenou administratívou UEFA musí klub pripraviť a predložiť informácie o nákladoch na jeho A-družstvo mužov. Tieto musia zahŕňať výročné finančné výkazy alebo kombináciu výročných výkazov a finančných výkazov za pre-chodné obdobie, prípadne s prepracovanými finančnými informáciami, ktoré pokrý-vajú relevantné obdobia pre výpočet pomeru nákladov na A-družstvo.

2. Informácie o nákladoch na A-družstvo mužov:
a. sa musia týkať rovnakého reportovacieho/finančného perimetra, aký bol posu-dzovaný v licenčnom konaní (čl. 71 licenčnej smernice SFZ);
b. musia byť zostavené konzistentne z jedného účtovného obdobia do druhého, s použitím rovnakých účtovných zásad a metód na vykazovanie výnosov a nákladov;
c. musia byť schválené manažmentom klubu, čo doloží stručným vyhlásením, potvrdzujúcim úplnosť a správnosť údajov a podpisom jeho oprávnenej osoby. 


Článok 20	Informácie o nákladoch na A-družstvo mužov (95) 			
	
	Z N E N I E

	
	
3. Položky pomeru nákladov na A-družstvo mužov musí klub vypočítať a zosúladiť s RÚZ / priebežnou ÚZ, podkladovými účtovnými záznamami a identifikačnou tabuľ-kou hráčov, vrátane minimálnej informácie, týkajúcej sa každého hráča, ako je uvedené v prílohe 2, časť F licenčnej smernice SFZ.


      



Kapitola 3  Spoločné ustanovenia k požiadavkám monitorovania 

Článok 21	Povinnosť ohlásiť následné udalosti (96)			
	
	Z N E N I E

	
	
1. Klub musí bezodkladne písomne informovať SFZ a UEFA o akejkoľvek významnej udalosti alebo zmene, vrátane (ale nie výlučne) udalostí veľkého ekonomického významu, a to kedykoľvek počas licenčnej sezóny.

2. Táto informácia, pripravená a predložená manažmentom klubu, musí obsahovať:
a. popis významnej zmeny alebo podmienky významnej zmeny / udalosti;
b. odhad jej finančného vplyvu na klub alebo vyhlásenie (s uvedením dôvodov), že takýto odhad nie je možné vykonať.  




Článok 22	Nesúlad s požiadavkami monitorovania (97)		
	
	Z N E N I E

	
	
1. Ak nie je splnená jedna alebo viacero požiadaviek, týkajúcich sa monitorovania klubu, potom CFCB, berúc do úvahy ďalšie faktory, definované v prílohe 4 týchto pravidiel, prijme voči klubu opatrenia, v súlade s príslušnými ustanoveniami týchto pravidiel a postupmi, definovanými v „Procedurálnych pravidlách pre riadenie a činnosť CFCB“.

2. V prípade neplnenia požiadaviek na solventnosť – ak v niektorom z termínov splatnosti (15.7. / 15.10. / 15.1. licenčnej sezóny) – má klub ZPS (čl. 6 až 9 týchto pravidiel), ktoré boli po lehote splatnosti viac ako 90 dní, CFCB to bude považovať za priťažujúci faktor a v závislosti od konkrétnych okolností prípadu to môže viesť k možnému vylúčeniu z budúcich klubových súťaží UEFA mužov, ako je uvedené v „Procedurálnych pravidlách pre riadenie a činnosť CFCB“.

3. V prípade neplnenia požiadaviek na stabilitu, má CFCB možnosť uzavrieť                       s klubom dohodu o urovnaní (Settlement agreement).

4. V zásade platí, že v prípade nesplnenia požiadaviek na kontrolu nákladov A-družstva klubu, bude tento podrobený finančnej disciplinárnej sankcii a môžu mu byť uložené aj ďalšie disciplinárne opatrenia, na základe zásad, definovaných v prílohe 3 týchto pravidiel. Vo výnimočných prípadoch, ak sa na klub vzťahuje vylúčenie z budúcich klubových súťaží UEFA, môže CFCB rozhodnúť o znížení finančnej disciplinárnej sankcie.


















PRÍLOHA 1		VÝPOČET VÝŠKY FUTBALOVÝCH PRÍJMOV    (CL&FS, PRÍLOHA J)

Futbalové príjmy držiteľa licencie popisuje čl. 12 týchto pravidiel.
   
A.  PREHĽAD VÝPOČTU FUTBALOVÝCH PRÍJMOV

A1. Futbalové príjmy sú súčtom týchto položiek:
a) príjmy zo vstupného;
b) príjmy zo sponzorstva a reklamy;
c) príjmy z predaja vysielacích práv;
d) príjmy z obchodných činností;
e) príjmy z UEFA (platby solidarity a za štart v klubových súťažiach UEFA); 
f) iné prevádzkové príjmy;
g) čistý výsledok z nefutbalových činností súvisiacich s klubom;
h) zisk alebo príjem z predaja hráčov;
i) ostatné neprevádzkové príjmy;
j) finančné príjmy;
k) príjmy z kurzových rozdielov;

 Príjmy sa musia znížiť, ak niektorá z položiek vyššie zahŕňa niektoré tieto položky:
l) nepeňažné kredity/príjmy;
m) príjmové transakcie nad reálnou hodnotou.

A2. Futbalové náklady sú súčtom týchto položiek:
a) náklady na materiál a služby;
b) mzdové náklady a benefity hráčov;
c) mzdové náklady a benefity ostatných zamestnancov;
d) ostatné prevádzkové náklady;
e) amortizácia / zníženie hodnoty a/alebo nákladov na obstaranie hráčov;
f) strata z vlastníctva / predaja hráčov;
g) amortizácia / zníženie hodnoty a/alebo nákladov pri uvoľnení iných zamestnancov;
h) ostatné neprevádzkové náklady;
i) finančné náklady;

Náklady sa musia zvýšiť, ak niektorá z položiek a) až i) vyššie zahŕňa: 
j)   nákladové transakcie pod reálnou hodnotou;

Náklady sa môžu znížiť, ak náklady uvedené v písm. a) až i) vyššie zahŕňajú položku k) nižšie:
k) nepeňažné debety/poplatky.

A3. Položky nižšie nie sú zahrnuté do výpočtu výšky futbalových príjmov:
a) zisk/strata z predaja a amortizácia dlhodobého hmotného majetku; 
b) zisk/strata z predaja a amortizácia nehmotného majetku iného ako hráči, náklady na uvoľnenie iných zamestnancov; 
c) zisk/strata z predaja investícií alebo dcérskych spoločností; 
d) daňové príjmy / náklady; 
e) príjmy a výdavky priamo súvisiace s nefutbalovými aktivitami, ktoré nesúvisia s klubom; 
f) kredit z dôvodu zníženia záväzkov, vyplývajúcich z konaní poskytujúcich ochranu pred veriteľmi; 
g) finančné disciplinárne sankcie uložené CFCB alebo národnou asociáciou (SFZ) / ligou (ÚLK).

B.  FUTBALOVÉ PRÍJMY

Súčasti futbalových príjmov sú definované nasledovne:
a) Príjmy zo vstupného
Príjmy z predaja vstupeniek, sezónnych permanentiek, rôznych balíčkov vstupeniek a pod. na stretnutia domácej súťaže, domáceho pohára, stretnutia súťaží UEFA, ako aj ostatné domáce stretnutia. Patria sem aj členské príspevky.

b) Príjmy zo sponzorstva a reklamy
Príjmy  od  hlavného  sponzora,  ostatných  sponzorov,  príjmy  z  umiestnenia  reklamných 
panelov okolo hracej plochy a iných reklamných panelov, ako aj ostatné sponzorské a reklamné príjmy.
c) Príjmy z predaja vysielacích práv
Príjmy z predaja vysielacích práv televíznym, rozhlasovým a iným médiám na vysielanie zápasov domácej súťaže, domáceho pohára a ostatných domácich zápasov, s výnimkou zápasov v klubových súťažiach UEFA.

d) Obchodné činnosti
Príjmy z predaja klubového licencovaného tovaru, suvenírov, jedla a nápojov, lotérií a iných futbalových obchodných aktivít.

e) Príjmy z UEFA
Príjmy za účasť v klubových súťažiach UEFA a platby solidarity.

f) Ostatné prevádzkové príjmy
Ostatné prevádzkové príjmy, nezaradené do vyššie uvedených kategórií, vrátane príjmov z dotácií, grantov, príjmov od národnej asociácie, štátnych a samosprávnych orgánov a prenájmov. 

g) Čistý výsledok z nefutbalových aktivít súvisiacich s klubom
Príjmy z nefutbalových aktivít súvisiacich s klubom, očistené o priamo priraditeľné náklady (vrátane nákladov na zamestnanecké benefity a nákladov na nájomné / amortizáciu).	 Finančný výsledok všetkých nefutbalových aktivít súvisiacich s klubom sa musí skombinovať a musí sa zahrnúť príslušný čistý výsledok: 
· ak je čistý výsledok kladný, ako relevantný príjem; alebo
· ak je čistý výsledok záporný, ako relevantný náklad.
V prípade potreby sa tieto čisté náklady môžu považovať za relevantný odpočet, podľa časti E. e) tejto prílohy.

h) Zisk alebo príjmy z predaja hráčov
Či bude držiteľ licencie do výpočtu výšky týchto príjmov zahŕňať i) zisk z predaja hráčov alebo ii) príjem z predaja hráčov, závisí od spôsobu vedenia vlastníctva hráčov vo vlastnom účtovníctve a aplikovaní nižšie uvedených požiadaviek:
i) klub používajúci metódu kapitalizácie a amortizácie: 
· Zisk z predaja hráča sa vypočíta odpočítaním jeho čistej účtovnej hodnoty v čase predaja/prestupu od čistého prijatého príjmu z predaja/prestupu;
· Zisk z predaja/prestupu hráča sa vykáže, ak čistý príjem z predaja/prestupu presiahne čistú účtovnú hodnotu hráča v čase predaja/prestupu.
· Akýkoľvek takýto zisk musí byť zahrnutý do relevantného príjmu pre výpočet futbalových príjmov.
ii) klub  používajúci pre účtovanie vlastníctva  hráčov  metódu výnosov a nákladov, si medzi relevantné príjmy zahrnie čistý príjem z prestupu hráča do iného klubu. Tento by mal byť rovnaký, ako skutočný peňažný príjem za predaj/prestup hráča.
iii) Pre účely výpočtu futbalových príjmov: 
· kluby používajúce vo svojom účtovníctve pre zaúčtovanie hodnoty hráčov metódu kapitalizácie a amortizácie, musia pre výpočet relevantných príjmov a výdavkov použiť rovnakú metódu;
· kluby používajúce metódu výnosov a nákladov, môžu použiť obe metódy, vybraná metóda však musí byť uplatňovaná vo všetkých monitorovaných účtovných obdobiach.
Zároveň je potrebné vykonať príslušné úpravy tak, aby akýkoľvek zisk alebo príjem za hráča, ktorého naďalej vlastní držiteľ licencie, bol vylúčený z výpočtu futbalových príjmov.
Vyššie uvedené analogicky platí napr. aj pre úhradu nákladov na uvoľnenie akéhokoľvek iného personálu, napr. hlavného trénera.
i) Ostatné neprevádzkové príjmy 
Inak nezahrnuté vo výkaze ziskov a strát klubu. Musia sa vykonať príslušné úpravy tak, aby akýkoľvek neprevádzkový výnos alebo zisk, plynúci z predaja alebo prevodu majetku iného, ako je vlastníctvo/registrácia hráčov, bol vyňatý z relevantných výnosov pre výpočet futbalových príjmov.
j) Finančné výnosy
Predstavujú nasledujúce príjmy, ktoré  klub  dosiahne zo svojich hotovostných  prostriedkov, 
peňažných ekvivalentov, finančných aktív a činností v oblasti riadenia likvidity (s výnimkou hotovosti, prijatej ako príspevky alebo ako pôžičky od spriaznených strán):
I. Úrokové výnosy plynúce z toho, že iné subjekty využívajú aktíva účtovnej jednotky, ktoré prinášajú úrok, ako sú výnosy z hotovostných zostatkov, termínovaných vkladov a iných úročených nástrojov;
II. Zisky z predaja finančných nástrojov (napr. obchodovateľných akcií, dlhopisov), ktoré nepredstavujú nepriamy predaj aktív, práv alebo aktivít klubu;
III. Výnosy, vyplývajúce z časovej hodnoty peňazí
Aby sa vylúčili dohady, nasledujúce príjmy sa nezahŕňajú do výpočtu futbalových príjmov:
· zisky z reálnej hodnoty finančných derivátov, používaných na zaistenie úrokovej sadzby alebo menového rizika;
· úroky z pôžičiek, poskytnutých držiteľom licencie inej strane.
k) Výsledky kurzových rozdielov
Kurzové zisky a straty z nepeňažných položiek, či už realizované alebo nerealizované, sú nepeňažné položky a musia byť vylúčené z futbalových výnosov.
l) Nepeňažné príjmy
Po príslušných úpravách musia byť tieto príjmy vylúčené z relevantných príjmov, nakoľko nepeňažné položky (napr. dlhodobý hmotný majetok, nehmotný majetok, goodwill) nespĺňajú definíciu peňažných položiek.
Ako príklady takýchto príjmov možno uviesť:
· precenenie hmotného a nehmotného majetku (aj hráčov) a zásob smerom nahor;
· odpisy a amortizácia hmotného a nehmotného majetku (aj hráčov);
· kurzové zisky z nepeňažných položiek.
m) Príjmové transakcie nad reálnou hodnotou 
Pre výpočet futbalových príjmov musí klub stanoviť reálnu hodnotu všetkých transakcií. Ak je odhadovaná reálna hodnota odlišná od hodnoty zaznamenanej v účtovníctve,  potom tieto príjmy musia byť zodpovedajúcim spôsobom upravené, pričom však takáto úprava nesmie byť vykonaná smerom k  ich navýšeniu. Príkladmi takýchto operácií, ktoré od klubu vyžadujú preukázanie ich reálnej hodnoty sú:
· príjmy zo sponzorských zmlúv;
· príjmy z poskytovania osobitných vstupeniek a/alebo VIP boxov;
· všetky transakcie, týkajúce sa poskytovania služieb alebo tovarov.
Príklady príjmových transakcií, ktoré nie sú relevantnými príjmami:
· finančné prostriedky, ktoré klub obdržal ako dar;
· odpustenie dlhu. 

C. FUTBALOVÉ NÁKLADY

Súčasti futbalových nákladov sú definované nasledovne:

a) Náklady na materiál a služby
Sú to napr. náklady na stravovanie, lekársku starostlivosť, výstroj, športový materiál a pod., a náklady na nákup tovaru.
b) Mzdové náklady a benefity hráčov
Všetky formy plnenia za služby, poskytnuté v priebehu účtovného obdobia registrovanými hráčmi, vrátane prípadného odstupného alebo inej náhrady pri ukončení zmluvy.
c) Mzdové náklady a benefity ostatných zamestnancov
Všetky formy plnenia za služby poskytnuté v priebehu účtovného obdobia zamestnancami (okrem hráčov), vrátane riaditeľov, manažmentu a osôb,  zodpovedných za riadenie klubu. Zahŕňa aj prípadné odstupné pri ukončení pracovného pomeru.
d) Ostatné prevádzkové náklady
Všetky ostatné prevádzkové náklady, ako náklady na organizáciu zápasov, prenájmy, lízing, odpisy majetku, administratívne a režijné náklady. V súlade s minimálnymi požiadavkami na zverejnenie, uvedenými v prílohe 2 licenčnej smernice SFZ a s výnimkou odpisov majetku s právom užívania v operatívnych lízingoch a majetku, spojeného s nefutbalovými aktivitami súvisiacimi s klubom, odpisy, amortizácia a zníženie hodnoty hmotného a nehmotného majetku nie sú zahrnuté v ostatných prevádzkových nákladoch a musia sa zverejniť samostatne vo výkaze ziskov a strát.
e) Amortizácia / zníženie hodnoty a/alebo náklady na obstaranie hráčov
Pri výpočte týchto nákladov bude to, či klub použije buď (i) amortizáciu/zníženie hodnoty vlastníctva hráčov alebo (ii) náklady na obstaranie hráča, závisieť od spôsobu účtovania vlastníctva hráčov v účtovnej závierke klubu a od minimálnych požiadaviek na účtovanie, ako ich opisuje príloha 3 licenčnej smernice SFZ.
Pre výpočet futbalových nákladov:  
i) Klub, používajúci metódu kapitalizácie a amortizácie, musí vo svojich finančných výkazoch za príslušné účtovné obdobie použiť túto metódu aj pre vyjadrenie relevantných nákladov;
ii) Klub, používajúci metódu výnosov a nákladov si môže vybrať, ktorú metódu použije, ale táto potom musí byť konzistentne používaná vo všetkých monitorovaných účtovných obdobiach.
f) Strata z vlastníctva / predaja hráčov
Pri výpočte príslušných nákladov bude strata závisieť od spôsobu účtovania vlastníctva hráčov v účtovnej závierke klubu a od uplatnenia požiadaviek definovaných nižšie:
· pre klub, používajúci v ročnej účtovnej závierke metódu kapitalizácie a amortizácie:
i) strata z vlastníctva hráča sa vypočíta odrátaním čistej účtovnej hodnoty hráča v čase transferu od čistých prijatých a nárokovaných príjmov;
ii) strata z vlastníctva hráča vznikne, ak bude čistý príjem nižší ako účtovná hodnota hráča v čase transferu. Každá takáto strata musí byť zahrnutá do nákladov pre výpočet futbalových príjmov.
· v prípade klubu, používajúceho pri účtovaní vlastníctva hráčov metódu príjmov a výdavkov, sa náklady na obstaranie hráča zaznamenávajú v účtovnom období.
Pre výpočet futbalových nákladov:
· klub, používajúci metódu kapitalizácie a amortizácie, musí vo svojich finančných výkazoch za príslušné účtovné obdobie použiť túto metódu aj pre vyjadrenie príslušných nákladov;
· klub, používajúci metódu príjmov a výdavkov, si môže zvoliť, akú metódu použije (bude nastavené v prepracovanej RÚZ, podľa prílohy 3 licenčnej smernice SFZ). Vybraná metóda sa musí uplatňovať konzistentne od jedného účtovného obdobia k ďalšiemu.
g) Amortizácia / zníženie hodnoty a/alebo náklady na uvoľnenie zamestnancov
V súvislosti s nákladmi inej strane za to, že klub získa hlavného trénera a/alebo iných zamestnancov, iných ako hráčov:
· klub, používajúci metódu kapitalizácie a amortizácie, musí zaúčtovať amortizáciu / zníženie hodnoty nákladov vyplatených a/alebo splatných za zamestnancov iných ako hráčov v príslušnom účtovnom období;
· klub, používajúci metódu príjmov a výdavkov, musí zaúčtovať náklady za zamestnancov iných ako hráčov – vyplatené a/alebo splatné – v príslušnom účtovnom období.
h) Ostatné neprevádzkové náklady
	Všetky ostatné neprevádzkové náklady, neúčtované v inom riadku výkazu ziskov a strát.
i) Finančné náklady
Zahŕňajú náklady, ktoré klub vynaložil v súvislosti s jeho finančnými aktivitami a finančnými záväzkami. Patria sem: 
i. úroky a iné náklady, ktoré klubu vznikli v súvislosti s požičaním si finančných prostriedkov, vrátane úrokov z prečerpania bankového účtu a z bankových a iných úverov a finančných poplatkov súvisiacich s lízingom; 
ii. bankové poplatky a finančné poplatky; 
iii. výdavky vyplývajúce z účinkov časovej hodnoty peňazí; 
iv. dividendy vykázané v účtovnej závierke, ktoré bez ohľadu na to, či sú prezentované vo výkaze ziskov a strát alebo inom finančnom výkaze, musia byť zahrnuté ako relevantné výdavky.
j) Nákladové transakcie pod reálnou hodnotou
Na účely výpočtu výsledku  futbalových príjmov musí klub určiť reálnu hodnotu všetkých transakcií. Ak je odhadovaná reálna hodnota odlišná od hodnoty zaznamenanej v účtov-níctve, potom musia byť tieto náklady zodpovedajúcim spôsobom upravené, pričom takáto úprava nesmie byť vykonaná smerom k ich zníženiu.	.
Príklady nákladových transakcií, vyžadujúce od klubu preukázanie ich reálnej hodnoty sú:
· akékoľvek  transakcie, pri ktorých sú účtovnej  jednotke bezplatne poskytované tovary alebo služby;
· zamestnanecké benefity zamestnancov subjektov mimo  finančného  perimetra klubu, ak títo prispievajú na činnosti účtovných jednotiek patriacich do finančného perimetra držiteľa licencie;
· bezúročné úvery prijaté klubom.
Pre účel výpočtu celkových futbalových príjmov, ak sa výsledok hráčskych transakcií líši od požiadaviek uvedených v tejto prílohe, klub musí uplatniť úpravy uvádzané tejto v prílohe.
k) Nepeňažné náklady
Po príslušných úpravách môžu byť tieto náklady vyňaté z výpočtu futbalových príjmov.
Nepeňažné položky sú položky, ktoré nespĺňajú definíciu peňažných položiek. Peňažné položky sú definované ako jednotky meny, aktíva alebo záväzky, ktoré majú byť prijaté alebo vyplatené v stanoviteľnom počte jednotiek meny.	 
Príklady nepeňažných nákladov:
· precenenie hodnoty zásob smerom nadol;
· kurzové straty z nepeňažných položiek.

D. POLOŽKY VYŇATÉ Z VÝPOČTU FUTBALOVÝCH PRÍJMOV

Nasledujúce položky nie sú zahrnuté do výpočtu futbalových príjmov:

a) Zisk/strata z predaja a odpisovania dlhodobého hmotného majetku a investičných nehnuteľností
Zisk/strata sa vypočíta ako výnos z predaja (znížený o náklady na jeho realizáciu), po odpo-čítaní zostatkovej hodnoty (podľa súvahy) tohto majetku k dátumu predaja.
Zisk/strata z  predaja a amortizácie dlhodobého hmotného majetku a investičných nehnuteľ-ností za účtovné obdobie je vyňatá z výpočtu výsledku futbalových príjmov, pretože cieľom je podporiť investície do zariadení a aktivít pre dlhodobý prospech klubu.
Aby sa vylúčili dohady, akékoľvek odpisy, týkajúce sa užívacích práv (pri operatívnom lízingu) a majetku spojeného s nefutbalovými aktivitami súvisiacimi s klubom, musia byť zahrnuté do výpočtu futbalových príjmov.   

b) Zisk/strata z predaja a amortizácie dlhodobého nehmotného majetku – iného ako hráči a náklady na uvoľnenie iných zamestnancov
Tento majetok sa definuje ako identifikovateľný nepeňažný majetok bez fyzickej podstaty, ktorý je pod kontrolou účtovnej jednotky, ako výsledok minulých udalostí (napr. nákup, vlastná tvorba) a od ktorého sa očakáva budúci ekonomický benefit (napr. príjem hotovosti alebo zníženie budúcich nákladov). Zisk/strata z predaja sa vypočíta ako výnos z predaja (znížený o náklady na jeho realizáciu), po odpočítaní zostatkovej hodnoty (podľa súvahy) tohto majetku k dátumu predaja.
Amortizácia je systematické rozdelenie odpisovanej  sumy  majetku  počas doby jeho  použiteľnosti,  t. j. obdobia, počas ktorého sa očakáva, že majetok bude k dispozícii účtovnej jednotke. Strata zo zníženia hodnoty dlhodobého nehmotného majetku je suma, o ktorú účtovná hodnota majetku prevyšuje jeho reálnu hodnotu, znížená o náklady na predaj.
Zisk/strata z predaja a amortizácie dlhodobého nehmotného majetku, iného ako hráčov a uvoľnenie iných zamestnancov, je vyňatá z výpočtu výsledku futbalových príjmov. Ak však nehmotný majetok generuje alebo vytvára príslušný príjem, potom súvisiaca amortizácia / zníženie hodnoty musí byť tiež vykázaná ako príslušný náklad.
Amortizácia/zníženie hodnoty hráčov a náklady na uvoľnenie iných zamestnancov  musia byť zahrnuté do výpočtu výsledku futbalových príjmov za príslušné účtovné obdobie.

c) Zisk/strata z predaja investícií alebo dcérskych spoločností
Zisk / strata z predaja investícií alebo dcérskych spoločností musí byť vylúčený z výpočtu futbalových príjmov. To isté platí pre predaj finančných nástrojov, ktoré predstavujú nepriamy predaj majetku, práv alebo aktivít klubu.
d) Daňové náklady
Daňové náklady predstavujú všetky domáce a zahraničné dane, podstatou ktorých je zdanenie príjmov. Zdaniteľný zisk (daňová strata) je zisk / strata za príslušné účtovné obdobie, za ktoré sú dane z príjmov splatné.	.
Daňový náklad je suma uznaná za príslušné účtovné obdobie, s ohľadom na súčasné a budúce daňové dôsledky transakcií a ostatných udalostí.	.
Daňové náklady nezahŕňajú daň z pridanej hodnoty alebo dane a príspevky na sociálne zabezpečenie zamestnancov. Suma dane – či už kreditná alebo debetná vo výkaze ziskov a strát – je vyňatá z výpočtu výsledku futbalových príjmov.

e) Príjmy/výdavky priamo súvisiace s nefutbalovými aktivitami, ktoré nesúvisia s klubom. Tieto príjmy a výdavky musia byť vylúčené z výpočtu futbalových príjmov.

f) Kredit z dôvodu zníženia záväzkov, vyplývajúcich z konaní poskytujúcich ochranu pred veriteľmi.
Akýkoľvek kredit z dôvodu zníženia záväzkov, vyplývajúcich z konaní poskytujúcich ochranu pred veriteľmi, musí byť vylúčený z výpočtu futbalových príjmov.
g) Finančné disciplinárne sankcie uložené CFCB, národnou asociáciou alebo „Ligou“.
Pri výpočte futbalových príjmov je možné vykonať určitú úpravu smerom nadol, v súvislosti s akoukoľvek finančnou sankciou, udelenou v „Dohode o urovnaní“ (Settlement agreement) alebo v rozhodnutí uloženom CFCB. Rovnako to platí pre akúkoľvek finančnú pokutu, uloženú SFZ alebo ÚLK, v súvislosti s národnými predpismi o finančnom monitorovaní.

E. ODPOČTY PRE DLHODOBÝ PROSPECH FUTBALU 

Klub môže upraviť svoje celkové futbalové príjmy za monitorované obdobie, ak jeho náklady zahŕňajú ktorúkoľvek z nižšie uvedených investícií pre dlhodobý prospech futbalu, ako uvádza článok 15 týchto pravidiel:
a) Náklady na rozvoj mládežníckeho futbalu
Po príslušných úpravách môžu byť tieto náklady vyňaté z výpočtu futbalových príjmov. Sú to totiž náklady, ktoré by klubu nevznikli, ak by nevykonával aktivity pre rozvoj mládeže, zamerané na tréning, vzdelávanie a rozvoj hráčov, zapojených do jeho programu rozvoja mládeže a nemal záujem rozvíjať mládežnícky futbal.
K aktivitám spojeným s rozvojom mládežníckeho futbalu patria:
· rozvoj štruktúry a organizácie mládežníckeho úseku;
· účasť družstiev mládeže klubu v oficiálnych súťažiach a  programoch, uznaných SFZ a organizovaných na republikovej, regionálnej alebo oblastnej úrovni;
· futbalové vzdelávacie programy pre rôzne vekové skupiny (technická, taktická a fyzická príprava, rozvoj herných činnosti a pod.);
· iné vzdelávacie programy (pravidlá futbalu, antidopingová prevencia, integrita futbalu);
· zdravotná starostlivosť o hráčov mládežníckych družstiev;
· výukové programy priamo nesúvisiace s futbalom.
Príklady nákladov v tejto oblasti:
· náklady na materiál a služby využité pre rozvoj mládeže (ubytovanie, vzdelávanie, zdravot-ná starostlivosť, diéty, cestovné, prenájmy, výstroj a pod.);
· osobné náklady zamestnancov – iných ako hráčov – plne zapojených do aktivít rozvoja mládeže (najmä koordinátor/športový riaditeľ mládeže a tréneri mládeže);
· výdavky na zamestnanecké benefity zamestnancov, ktorí sú mládežníckymi hráčmi  do 18 rokov v príslušnom účtovnom období držiteľa licencie (výdavky na mládežníckych hráčov starších ako 18 rokov nemožno vylúčiť z príslušných nákladov);

Ak klub nedokáže zo svojho účtovníctva exaktne vyčísliť náklady na mládežnícky futbal, nemôžu byť tieto náklady uznané ako náklady na rozvoj mládežníckeho futbalu a vyňaté z futbalových nákladov klubu.

Za náklady priamo priraditeľné činnostiam rozvoja mládeže sa nepovažujú:
· náklady na mládežnícky skauting;
· náklady na obstaranie mládežníckeho hráča, ako napr. poplatky agentovi alebo inému klubu;
· administratívne a režijné výdavky, ktoré nemožno priamo pripísať činnostiam rozvoja mládeže;
· osobné náklady zamestnancov, ktorí sa len čiastočne podieľajú na rozvoji mládeže (napr. tréner mládeže pracujúci na úväzok).
 
b) Náklady priamo súvisiace s rozvojom futbalovej komunity
Po príslušných úpravách môžu byť tieto náklady vyňaté z výpočtu výsledku futbalových príjmov. Náklady na tieto programy a aktivity by klubu nevznikli, ak by nemal záujem o komunitný rozvoj, angažovanie sa vo všeobecne prospešných aktivitách a činnostiach vo verejnom záujme, pri podpore rozvoja futbalu a športu vo všeobecnosti a pod.
Príklady aktivít komunitného rozvoja:
· činnosti vo verejnom záujme na podporu účasti na športe a na podporu sociálneho rozvoja;
· podpora vzdelávania;
· ochrana zdravia;
· podpora sociálneho začlenenia a rovnosti príležitostí;
· prevencia a zmierňovanie zlých sociálnych podmienok a chudoby;
· ochrana ľudských práv, riešenie konfliktov a podpory náboženskej a rasovej rovnosti;
· podpora rozvoja amatérskeho futbalu;
· ochrana životného prostredia;
· podpora a  pomoc osobám, ktoré ju potrebujú z rôznych dôvodov (staršie osoby, telesne postihnuté a zdravotne hendikepované osoby, mládež a pod.).
Náklady v tejto oblasti môžu predstavovať:
· náklady na materiál a  služby využívané pri organizovaní a zabezpečení týchto aktivít;
· osobné náklady a benefity zamestnancov priamo zapojených do týchto programov a aktivít, zamestnaných na plný úväzok;
· finančné dary iným subjektom, ktorých cieľom je podpora rozvoja športu a sociálneho rozvoja;

Ak klub nedokáže zo svojho účtovníctva exaktne vyčísliť náklady na komunitný rozvoj, nemôžu byť tieto náklady uznané ako náklady na komunitný rozvoj a vyňaté z futbalových nákladov klubu.

Za náklady priamo priraditeľné činnostiam komunitného rozvoja sa nepovažujú:
· administratívne a režijné výdavky, ktoré nemožno priamo pripísať aktivitám komunitného rozvoja;
· osobné náklady a benefity zamestnancov, ktorí sa len čiastočne podieľajú na týchto aktivitách (napr. hráč A-družstva, ktorý sa nejakou formou zapojil do týchto aktivít). 
c) Náklady priamo súvisiace s aktivitami a činnosťami ženského futbalu
Po príslušných úpravách môžu byť tieto náklady vyňaté z výpočtu výsledku futbalových príjmov klubu. Náklady na aktivity a činnosť ženského futbalu predstavujú také náklady klubu, ktoré priamo smerujú do tréningového procesu, vzdelávania a rozvoja hráčok ženského(ých) družstva(iev) klubu na území Slovenska.   
Aktivity v tejto oblasti môžu predstavovať:
· organizáciu a štruktúru ženského futbalu v klube s cieľom trénovať a rozvíjať hráčky;
· účasť ženských družstiev klubu v oficiálnych súťažiach, podujatiach a programoch, organizovaných a/alebo uznaných SFZ;
Priame náklady v tejto oblasti môžu predstavovať:
· náklady na materiál a služby pri organizovaní a zabezpečení týchto činností a aktivít, ako sú náklady na ubytovanie, stravovanie, poplatky za lekárske vyšetrenia,  školenia, cestovné a stravné, výstroj, prenájom zariadení a pod.;
· osobné náklady a benefity zamestnancov, ktorí pracujú na úseku ženského futbalu na plný úväzok, ako sú napr. hráčky a technický a iný personál.

Ak klub nedokáže zo svojho účtovníctva exaktne vyčísliť náklady na rozvoj ženského futbalu, nemôžu byť tieto náklady uznané ako náklady priamo súvisiace s rozvojom ženského futbalu a vyňaté z futbalových nákladov klubu.

Nižšie uvedené náklady sa nepovažujú za náklady na aktivity/činnosť ženského futbalu:
· náklady na skauting hráčok;
· náklady na obstaranie hráčok a akékoľvek súvisiace poplatky agentom alebo iným klubom;
· administratívne, režijné a iné náklady, ktoré priamo nesúvisia s týmito aktivitami;
· osobné náklady a benefity zamestnancov, ktorí sú len čiastočne zapojení týchto činností a aktivít (napr. tréner ženského družstva, pracujúci na čiastočný úväzok).

d) Čisté náklady priamo súvisiace s inými športmi
Klub môže upraviť čisté náklady priamo priraditeľné iným športom, používajúcim rovnaký názov, logo alebo farby ako držiteľ futbalovej licencie (napr. basketbal, volejbal, hádzaná).
Čisté náklady sú definované ako výdavky priamo priraditeľné iným športom, po odpočítaní súvisiacich výnosov. Výdavky priamo priraditeľné iným športom sú výdavky, ktoré by sa nerealizovali, ak by držiteľ futbalovej licencie tieto iné športy nevykonával.
Čistý príjem priraditeľný iným športom musí byť vylúčený z relevantných príjmov, t. j. ak sú výdavky priamo priraditeľné nižšie ako súvisiace výnosy.
e) Náklady priamo súvisiace s nefutbalovými aktivitami súvisiacimi s klubom 
Klub môže upraviť čisté náklady priamo súvisiace s nefutbalovými aktivitami súvisiacimi s klubom, ako je uvedené v časti B. g) tejto prílohy.
f) Finančné náklady na výstavbu alebo podstatnú úpravu nehmotného majetku   
Klub môže z  výpočtu výsledku futbalových príjmov vyňať všetky finančné náklady na výstavbu a/alebo podstatnú úpravu objektov dlhodobého hmotného majetku, ktoré bude klub využívať pre futbalovú činnosť a ktoré boli účtované do nákladov príslušného účtovného obdobia skôr, než sa kapitalizujú ako súčasť obstarávacej ceny aktíva, a to až do obdobia, kedy bude objekt pripravený na používanie.	.
Suma, ktorá môže byť vyňatá, predstavuje reálne nákladové úroky (nekapitalizované), znížené o všetky investičné výnosy z investovania vypožičanej sumy, z  ktorej úroky vznikajú od dátumu, kedy klub vypožičanú sumu do objektu investoval, až po jeho dokončenie.	.
Po dokončení objektu alebo podstatnej úpravy musia byť všetky takéto finančné náklady zahrnuté do výpočtu výsledku futbalových príjmov a už ich nie je možné kompenzovať.
g) Náklady na skvalitnenie majetku v prenájme   
Klub môže z výpočtu výsledku futbalových príjmov vyňať všetky náklady, súvisiace s ďalším budovaním a/alebo skvalitnením a úpravou objektov, prenajatých  aspoň na obdobie 10 rokov, ak sa takéto náklady:
ga) dajú reálne a objektívne vyčísliť;
gb) klubu v budúcnosti prinesú ekonomické benefity;
gc) nie sú inak kapitalizované.
Aby sa vylúčili dohady, náklady na každodenný servis a pravidelnú údržbu konkrétnych nehnuteľností, strojov a zariadení nemožno kompenzovať.

F. PODMIENKY NA ZVÝŠENIE PRÍPUSTNEJ ODCHÝLKY 

Klub musí spĺňať nasledujúce finančné podmienky, aby mal nárok na zvýšenie úrovne prípustnej odchýlky (viď čl. 13 týchto pravidiel) za vykazovacie obdobie:
a. Podmienka 1: Kladné vlastné imanie
Na konci účtovného obdobia klub vykazuje kladné vlastné imanie.
b. Podmienka 2: Rýchly koeficient likvidity
Na konci vykazovacieho obdobia klub vykazuje rýchly koeficient likvidity rovný alebo vyšší ako 1, pričom tento koeficient sa vypočíta ako podiel celkových obežných aktív mínus zásoby, vydelený celkovými krátkodobými záväzkami.
(celkové obežné aktíva = súčet položiek i. až vii., uvedených v prílohe 2, časť B1. licenčnej smernice SFZ, zásoby = položka vi. rovnakej časti prílohy licenčnej smernice SFZ, krátkodobé záväzky = súčet položiek xii. až xxii. rovnakej časti prílohy licenčnej smernice SFZ).
c. Podmienka 3: Udržateľný dlh
Na konci vykazovacieho obdobia: 
Čistý dlh klubu (po odpočítaní sumy, ktorú možno priamo pripísať výstavbe a/alebo podstatnej úprave štadióna a/alebo tréningových zariadení je menší ako trojnásobok priemeru (ktorý musí byť kladný) futbalových príjmov za príslušné vykazovacie obdobie a za obdobie, ktoré mu bezprostredne predchádza.
Pri tejto podmienke sa futbalové príjmy vypočítajú ako súčet:
i. celkový príjem (vypočítaný pre celkové futbalové príjmy)
ii. celkový čistý výsledok z transferov hráčov; 
mínus
iii. celkové prevádzkové náklady (vypočítané pre celkové futbalové príjmy).
d. Podmienka 4: Nepretržitá činnosť
Správa audítora k ročnej účtovnej závierke za účtovné obdobie neobsahuje, pokiaľ ide o nepretržitú činnosť, vzdanie sa názoru, zdôraznenie skutočnosti alebo akúkoľvek inú modifikáciu.

G. DEFINÍCIA REÁLNEJ HODNOTY 
1. Reálna hodnota znamená cenu, ktorá by sa získala za predaj majetku alebo zaplatila za prevod záväzku v riadnej transakcii medzi účastníkmi trhu alebo medzi ochotnými stranami      v nezávislej transakcii v deň transakcie.
2. Reálna hodnota je suma, za ktorú by bolo možné vymeniť majetok alebo vyrovnať záväzok medzi informovanými ochotnými stranami v nezávislej transakcii. Dohoda alebo transakcia sa nepovažuje za nezávislú transakciu, ak bola uzavretá za podmienok, ktoré sú pre ktorúkoľvek stranu dohody výhodnejšie, ako by sa inak získali.

H. POSUDZOVANIE REÁLNEJ HODNOTY 
1. V situáciách, keď deklarovanú reálnu hodnotu transakcie posudzuje CFCB, posúdenie reálnej hodnoty vykoná nezávislý hodnotiteľ tretej strany, v súlade so štandardnými trhovými postupmi a stanoví reálnu hodnotu transakcie. Klub si môže zvoliť nezávislého hodnotiteľa tretej strany, ktorý bol schválený UEFA.
2. Posúdenie obchodných transakcií musí vychádzať z postupu schváleného CFCB.
3. Ak posúdenie reálnej hodnoty iniciuje klub alebo ak CFCB posudzuje reálnu hodnotu, deklarovanú klubom podľa týchto pravidiel, môže klub vybrať nezávislého hodnotiteľa tretej strany z užšieho zoznamu subjektov, schválených UEFA, aby vykonal posúdenie reálnej hodnoty. Tento posudzovateľ nesmie byť s klubom v konflikte záujmov alebo spriaznenou stranou klubu (napr. zmluva v akejkoľvek inej obchodnej záležitosti počas aktuálnej licenčnej sezóny) a požadované bude potvrdenie o jeho nezávislosti.
4. Ak CFCB posúdi reálnu hodnotu, stanovenú hodnotiteľom, ktorého vybral klub, za vyhovujúcu, stanovená reálna hodnota sa potom použije na výpočet futbalových príjmov a/alebo pomeru nákladov na A-družstvo.
5. CFCB si vyhradzuje právo poveriť iného hodnotiteľa tretej strany, aby vykonal dodatočné posúdenie reálnej hodnoty rovnakej transakcie. V tejto situácii reálna hodnota, použitá na výpočet futbalových príjmov a/alebo pomeru nákladov na A-družstvo klubu, bude priemerom reálnych hodnôt, uvedených v dvoch správach o stanovení reálnej hodnoty.

I. POSUDZOVANIE REÁLNEJ HODNOTY PRI TRANSFEROCH HRÁČOV 
Ak má CFCB pochybnosti o akejkoľvek transferovej transakcii medzi klubom a inou stranou / stranami, môže klub požiadať o:
i. odchádzajúci hráč; aby klub upravil výnosy vyplývajúce z vlastníctva hráča (pre výpočet zisku z predaja hráča pre kluby používajúce metódu kapitalizácie a amortizácie pri účtovaní vlast-níctva hráča) podľa znenia prílohy 3, časť 5a) platnej licenčnej smernice SFZ;
ii. prichádzajúci hráč; aby klub upravil svoje náklady na získanie hráča podľa znenia prílohy 3, časť 5b) platnej licenčnej smernice SFZ.













PRÍLOHA 2	PRVKY PRE VÝPOČET POMERU NÁKLADOV NA A-DRUŽSTVO (CL&FS, PRÍLOHA K)

A.  ČITATEĽ POMERU NÁKLADOV NA A-DRUŽSTVO

Definície pre výpočet čitateľa pomeru nákladov na A-družstvo sú nasledovné:

A.1 Náklady na zamestnanecké benefity príslušných osôb
a. Výdavky na zamestnanecké benefity príslušných osôb sú súhrnom nákladov na zamestnanecké benefity, ktoré vznikli klubu alebo akýmkoľvek subjektom v jeho finančnom perimetri, ako uvádza čl. 71 licenčnej smernice SFZ, v súvislosti s každou príslušnou osobou.
b. Medzi príslušné osoby patria:
i. každý profesionálny hráč registrovaný klubom počas príslušného obdobia;
ii. každý profesionálny hráč, ktorého klub v príslušnom období uvoľnil na dočasný transfer do iného klubu;
iii. každý profesionálny hráč, v súvislosti s ktorým mal klub v príslušnom období náklady na zamestnanecké benefity alebo iné transferové príjmy/náklady (vrátane platby opcií);
iv. každá osoba, ktorá v príslušnom období pôsobila ako hlavný tréner A-družstva;
v. každá osoba, ktorá predtým pôsobila ako hlavný tréner A-družstva a na ktorého držiteľ licencie v príslušnom období vynaložil náklady na zamestnanecké benefity.
c. Náklady na zamestnanecké benefity týchto osôb zahŕňajú:
i.  hrubé mzdy / platy (bez akýchkoľvek daní a odvodov);
ii.  nepeňažné plnenia (napr. lekárska starostlivosť, služobné auto, služobný byt);
iii.  náborové alebo vernostné platby;
iv.  náklady na bonusy za športový výkon a iné náklady na bonusy;
v.  pôžitky po ukončení zamestnania, vrátane dôchodkových príspevkov, jednorázo-	vých odmien pri odchode do dôchodku a akékoľvek iné požitky po skončení 	zamestnania, napr. životné poistenie a prístup k lekárskej starostlivosti;
vi.  iné dlhodobé zamestnanecké požitky (napr. odmeny za odpracované roky a pri 	životných jubileách, podiely na zisku a prémie);
vii.  odstupné;
viii.  honoráre alebo iné zmluvné bonusy za výkony;
ix.  platby za mediálne práva priamo alebo nepriamo vyplývajúce z pracovných zmlúv a dohôd o práve využívať imidž alebo meno zamestnanca na propagačné a mediálne účely, v súvislosti s futbalovými a/alebo nefutbalovými činnosťami;
x.  sociálne odvody zamestnávateľa;
xi.  ak nie sú zahrnuté v položkách vyššie – akékoľvek iné formy protihodnoty, ako sú 	kryptomeny, kryptoaktíva, tokeny fanúšikov a nezameniteľné tokeny;
xii.  všetky náklady vynaložené treťou stranou, v súvislosti s príslušnou osobou (nominá- cia do základnej zostavy, sponzorstvo, podpora alebo merchandisingová práca, pokiaľ klub nemôže k spokojnosti CFCB preukázať, že dohoda je skutočná, v reálnej hodnote a bola dohodnutá a uzavretá nezávisle od akéhokoľvek vzťahu medzi sponzorom / treťou stranou a klubom;
xiii.  v prípade hráča uvoľneného na hosťovanie do iného klubu, príslušná časť výdavkov na jeho zamestnanecké požitky, ktorá zostala v nákladoch klubu (držiteľa licencie);
xiv. výdavky na zamestnanecké požitky príslušných osôb, po odpočítaní kreditov, uzna- ných vo vzťahu k týmto osobám z klubových benefitov UEFA/FIFA a programov ochrany klubov FIFA (ak je to aktuálne).

A.2 Amortizácia/zníženie hodnoty nákladov príslušných osôb 
	sa vypočíta z RÚZ klubu a/alebo z finančných výkazov za prechodné obdobie, ako uvádza príloha 3 platnej licenčnej smernice SFZ.

A.3 Príjmy/náklady zo zapožičania/hosťovania hráča, vypočítané ako:
a. Náklady, zahŕňajúce sumy, vynaložené za prichádzajúceho hráča z iného klubu alebo odchádzajúceho hráča do iného klubu, plus akékoľvek priamo súvisiace sumy, zaplatené a/alebo splatné inej strane, ako je iný futbalový klub, agent alebo SFZ / ÚLK.
b. Príjmy, zahŕňajúce sumy, vykázané  v súvislosti  s odchádzajúcim hráčom  do iného klubu
alebo prichádzajúcim hráčom z iného klubu, znížené o akékoľvek priamo súvisiace sumy, zaplatené a/alebo splatné inej strane, ako je iný futbalový klub, agent alebo SFZ / ÚLK. 

A.4 Náklady agentov hráčov / prepojených strán
a. Náklady na agentov hráčov sú náklady, ktoré nie sú inak zahrnuté do nákladov na zamestnanecké benefity príslušných osôb a amortizácia / zníženie hodnoty nákladov príslušných osôb.
b. Náklady prepojených strán sú všetky náklady zaplatené prepojenej strane a vynaložené klubom (držiteľom licencie), akýmkoľvek subjektom z finančného perimetra alebo treťou stranou vo vzťahu k príslušnej osobe.
c. Prepojená strana vo vzťahu k príslušnej osobe je:
i. blízky rodinný príslušník, ktorým sa rozumie:
· manžel, manželka, partner;
· osoba, s ktorou žije ako partner v trvalom rodinnom vzťahu;
· deti alebo nevlastné deti príslušnej osoby alebo niektorej osoby, spadajúcej pod ods. i) tejto definície;
· deti alebo nevlastné deti osoby, spadajúcej pod ods. i), ktoré žijú s príslušnou osobou a nedosiahli vek 18 rokov;
· súrodenci;
· rodičia;
· osoby závislé na príslušnej osobe alebo na niektorej osobe podľa ods. i) tejto definície.
ii. agent alebo zástupca, konajúci v mene príslušnej osoby;
iii. každá právnická osoba, vo vzťahu ku ktorej je príslušná osoba alebo niektorá z osôb, uvedených v ods. i. a ii. vyššie:
· vlastníkom min. 20% akcií tejto právnickej osoby;
· vlastníkom min. 20% hlasovacích práv na valnom zhromaždení tejto právnickej osoby.
iv. ľubovoľná spoločnosť, trust, partnerstvo, orgán, organizácia alebo mechanizmus / systém, zriadený alebo fungujúci priamo/nepriamo, výlučne/čiastočne v prospech alebo v súvislosti s príslušnou osobou alebo niektorou/všetkými ostatnými kategóriami osôb, uvedených v tejto definícii.

A.5 Úprava nákladov na zamestnanecké benefity v súvislosti s príslušnými osobami
a. Klub môže v špecifických prípadoch, ako je uvedené nižšie, upraviť čitateľ nákladov na A-družstvo mužov smerom nadol. Takáto úprava je možná, ak násobok dane a sociálnych odvodov klubu presahuje referenčný násobok dane a sociálnych odvodov.
b. Násobok dane a sociálnych odvodov klubu je suma, ktorou sa čisté náklady na zamestnanecké benefity príslušných osôb násobia, aby sa určili celkové náklady na zamestnanecké benefity.
c. Referenčný násobok dane a sociálnych odvodov vypočítava UEFA. Je to priemer násob-kov dane a sociálnych odvodov piatich najlepších členských asociácií v klubových súťažiach UEFA mužov v čase výpočtu. Referenčný násobok dane a sociálnych odvodov, až pokiaľ UEFA neoznámi nový, je 2,16.
d. Výška úpravy sa rovná rozdielu medzi:
i. nákladmi klubu na zamestnanecké benefity všetkých príslušných osôb; a
ii. čistými nákladmi na zamestnanecké benefity, vyplatenými alebo splatnými klubom všetkým príslušných osobám, vynásobenými referenčným násobkom dane a sociálnych odvodov, vypočítaným UEFA.	
e. Ak chce klub (držiteľ licencie) upraviť svoj čitateľ nákladov na A-družstvo mužov, v súvislosti s daňovými a sociálnymi odvodmi, musí v stanovenom termíne a vo forme, požadovanej UEFA pripraviť a predložiť tabuľku daňových a sociálnych odvodov. Za každú príslušnú osobu musí minimálne uviesť:
i. čisté náklady na zamestnanecké benefity, t. j. po odpočítaní dane z príjmu fyzických osôb a odvodov na sociálne zabezpečenie zamestnancov a zamestnávateľov;
ii. daň z príjmu fyzických osôb;
iii. odvody na sociálne zabezpečenie zamestnanca;
iv. odvody na sociálne zabezpečenie zamestnávateľa.	
f. Tabuľka daňových a sociálnych odvodov musí zodpovedať údajom v RÚZ klubu (finančných výkazoch za prechodné obdobie), preverenej audítorom.

B.  MENOVATEĽ POMERU NÁKLADOV NA A-DRUŽSTVO

Definície pre výpočet menovateľa pomeru nákladov na A-družstvo sú nasledovné:

B.1 Upravené prevádzkové príjmy sa vypočítajú ako súčet nasledovných položiek:
i. príjmy zo vstupného;
ii. príjmy zo sponzorstva a reklamy;
iii. príjmy z predaja vysielacích práv;
iv. príjmy z obchodných činností;
v. príjmy z UEFA (platby solidarity a za štart v klubových súťažiach UEFA);
vi. iné prevádzkové príjmy;
vii. príjmy z nefutbalových aktivít súvisiacich s klubom

Príjmy, uvedené v odsekoch i. až vii. vyššie, sa musia znížiť o položky, uvedené v odsekoch viii. až xii. nižšie: 
viii. príjmové transakcie nad reálnou hodnotou (príloha 1 týchto pravidiel);
ix. príjmy z nefutbalových aktivít, ktoré nesúvisia s klubom (príloha 1 týchto pravidiel);
x. mimoriadne príjmy;
xi. náklady priamo súvisiace s predajom tovaru (merchandising), vrátane nákladov na predaj a nákladov na prenájom;
xii. náklady priamo súvisiace s nefutbalovými aktivitami súvisiacimi s klubom, vrátane nákladov na zamestnanecké benefity a amortizačných nákladov.

B.2 Čistý zisk/strata pri predaji hráčov sa vykáže podľa prílohy 3 platnej licenčnej smernice SFZ.

B.3 Zníženie hodnoty registračných nákladov príslušných osôb sa vypočíta z RÚZ klubu a/
alebo finančných výkazov za prechodné obdobie, ako je uvedené v prílohe 3 platnej licenčnej smernice SFZ

B.4 Ostatné príjmy / náklady z transferov sa vypočítajú ako súčet nasledovných položiek:
i. náklady príslušných osôb v príslušnom období, ktoré sa inak neúčtujú metódou kapita-lizácie a amortizácie pri účtovaní vlastníctva hráčov, v nákladoch na zamestnanecké benefity alebo v iných nákladoch futbalových agentov.
ii. príjem zaúčtovaný v príslušnom období z ukončenia registrácie príslušných osôb, ktorý sa inak neúčtuje metódou kapitalizácie a amortizácie;

B.5 Mimoriadny príjem je príjem/úverová položka odvodená z nezvyčajnej a/alebo nepredvída-
teľnej udalosti alebo z udalosti či transakcie, ktorá sa nevyskytuje často alebo pravidelne.


















PRÍLOHA 3		DÔSLEDKY PORUŠENIA PRAVIDLA O NÁKLADOCH 
			NA A-DRUŽSTVO MUŽOV (CL&FS, PRÍLOHA L)

A.  ZÁSADY

a. Klub s nadlimitným pomerom nákladov na A-družstvo mužov bude podliehať finančnej disciplinárnej sankcii, o ktorej rozhodne CFCB na základe rozsahu porušenia stanoveného limitu a počtu porušení klubom v aktuálnej a predchádzajúcich troch licenčných sezónach.
b. Finančnú disciplinárnu sankciu  UEFA vykoná tak, že klubu natrvalo odoberie príslušné finančné prostriedky z platieb solidarity UEFA a z finančných odmien, ktoré klub získal za účasť v klubových súťažiach UEFA v príslušnej licenčnej sezóne. Ak bude výška týchto finančných prostriedkov nedostatočná, UEFA zadrží všetky platby solidarity a peňažné odmeny za štart v súťažiach a zvyšok klub zaplatí v termíne, stanovenom CFCB.
c. Ak CFCB dospeje k názoru, že sa klub dopustil závažného porušenia pravidla o nákladoch na A-družstvo mužov, okrem finančnej disciplinárnej sankcie môže uplatniť aj ďalšie disciplinárne opatrenia, v súlade so zoznamom, uvedeným v „Procedurálnych pravidlách pre riadenie a činnosť CFCB“.

B.  DEFINÍCIA ZÁVAŽNÉHO PORUŠENIA

Klub závažným spôsobom porušuje pravidlo nákladov na A-družstvo mužov ak: 
a. pomer nákladov na A-družstvo mužov počas licenčnej sezóny je viac ako 20% nad limit, stanovený v čl. 19 týchto pravidiel; alebo
b. pomer nákladov na A-družstvo mužov počas licenčnej sezóny je viac ako 10% nad limit, stanovený v čl. 19 týchto pravidiel a držiteľ licencie ho prekročil aspoň raz v predchádzajúcich troch licenčných sezónach; alebo
c. pomer nákladov na A-družstvo mužov počas licenčnej sezóny je viac ako limit, stanovený v čl. 19 týchto pravidiel a držiteľ licencie ho za predchádzajúce tri licenčné sezóny porušil najmenej dva razy.

C.  VÝPOČET VÝŠKY FINANČNÉHO DISCIPLINÁRNEHO OPATRENIA

a. Ak pomer nákladov na A-družstvo mužov klubu presiahne stanovený limit, klub bude podliehať finančnej disciplinárnej sankcii, ktorá sa vypočíta ako podiel pomeru nákladov na A-družstvo mužov.
b. Prekročenie pomeru nákladov na A-družstvo mužov držiteľa licencie je suma, o ktorú čitateľ pomeru nákladov na A-družstvo mužov klubu, ako je definovaný v prílohe 2A týchto pravidiel, presahuje náklady na A-družstvo mužov, ktoré by si inak vyžadovali, aby sa tento pomer rovnal limitu, stanovenému v čl. 19 týchto pravidiel.
c. Finančná disciplinárna sankcia, ktorú môže uložiť CFCB, bude predstavovať určité percento prekročenia pomeru nákladov na A-družstvo mužov, na základe závažnosti porušenia a počtu porušení pravidla o nákladoch na A-družstvo mužov, ktorých sa klub dopustil za posledné štyri licenčné sezóny (vrátane aktuálnej licenčnej sezóny). Pri ukladaní finančnej disciplinárnej sankcie bude CFCB brať do úvahy tabuľku nižšie.

	PORUŠENIE LIMITU V %
	JEDNO PORUŠENIE
	DVE 
PORUŠENIA
	TRI 
PORUŠENIA
	ŠTYRI
PORUŠENIA

	00 ≤ 10
	10 – 25%
	25 – 50%
	50 – 75%
	75 – 100%

	10 ≤ 20
	25 – 50%
	50 – 75%
	75 – 100%
	

	20 ≤ 30
	50 – 75%
	75 – 100%
	
	

	VIAC AKO 30
	75 – 100%
	
	
	






PRÍLOHA 4	ĎALŠIE FAKTORY ZOHĽADŇOVANÉ PRI MONITOROVANÍ KLUBU (CL&FS, PRÍLOHA M)

V súlade s čl. 22 týchto pravidiel, môže CFCB brať do úvahy aj nižšie uvedené faktory (nepredstavujú vyčerpávajúci zoznam):

4.1. Požiadavky na monitorovanie:

a. Množstvo porušení a celkový trend	 
Čím vyššie bude množstvo porušení požiadaviek monitorovania, tým menej priaznivo sa bude na ne nahliadať. Zlepšujúci sa trend vzhľadom na požiadavky monitorovania bude vnímaný priaznivejšie, ako zhoršujúci sa trend.

b. Vyššia moc	 
CFCB môže zohľadniť mimoriadne udalosti alebo okolnosti, ktoré sú mimo kontroly klubu a môžu byť považované za vyššiu moc.

c. Závažné a nepredvídané zmeny ekonomického prostredia
	CFCB môže zohľadniť kvantifikovateľný finančný dopad mimoriadnych národohospodár-         skych udalostí, ktoré sú dočasné a považujú sa za všeobecné výkyvy ekonomického prostre-dia. Takéto udalosti sú mimo kontroly klubu a tento nemá žiadnu šancu zmierniť ich výrazný negatívny finančný dopad. Takýto kvantifikovateľný finančný dopad na klub musí byť pokrytý príspevkami, ktoré ešte neboli zohľadnené v požiadavkách na monitorovanie klubu.
    
d. Pôsobenie na štrukturálne neefektívnom trhu 
	Ďalším z faktorov, ktoré môže CFCB pri posudzovaní klubu zohľadniť, môže byť pôsobenie klubu na štrukturálne neefektívnom trhu. Neefektívnosť trhu (na území členskej asociácie UEFA) každoročne definuje administratíva UEFA, prostredníctvom porovnávacej analýzy, týkajúcej sa celkových príjmov prvoligových klubov zo vstupného a vysielacích práv, vo vzťahu k celkovému počtu obyvateľov členskej asociácie UEFA. Takýto štrukturálne neefektívny trhový faktor musí byť pokrytý príslušnými príspevkami alebo príslušným vlastným kapitálom, ktoré ešte neboli zohľadnené v požiadavkách na monitorovanie klubov.

4.2. Požiadavky na stabilitu:


a. Krátkodobá prognóza a dlhodobý obchodný plán
CFCB môže klub požiadať o jeho krátkodobú prognózu a dlhodobý obchodný plán. Požadované informácie (súvaha, výkaz ziskov a strát a výkaz cash flow) musia byť založené na reálnych predpokladoch a musia byť predložené vo forme oznámenej a požadovanej CFCB. Dlhodobý obchodný plán, ktorý naznačuje schopnosť klubu dodržiavať požiadavky stability, bude CFCB vnímať pozitívne.

b. Dlhová situácia                       				 
Od klubu môžu byť požadované aj ďalšie informácie, týkajúce sa jeho dlhovej situácie, pričom do úvahy budú brané informácie o zdroji dlhu, schopnosti splácať úroky a istinu, plnení súvisiacich záväzkov, splatnosti dlhu a pod. V rámci svojho preverovania môže CFCB hodnotiť aj tieto skutočnosti:
· výšku čistého dlhu vo vzťahu k príjmom a aktívam klubu;
· úroveň príjmov v porovnaní s nákladmi spojenými s dlhom;
· primeranosť finančných tokov – schopnosť pokryť aj úroky a splátky istiny.


4.3. Požiadavky na kontrolu nákladov:

a. Prebytok futbalových príjmov
	CFCB môže priaznivejšie posúdiť klub, ktorý preukáže, že má prebytok futbalových príjmov, ktorý nezahŕňa mimoriadne príjmy v účtovných obdobiach T a T+1 (na základe auditovaných finančných výkazov).

b. Kluby vyradené v kvalifikačných kolách alebo v play-off
	Ak bol klub vyradený v kvalifikačných kolách alebo play-off klubovej súťaže UEFA a následne sa stane účastníkom ligovej fázy inej, v rovnakej licenčnej sezóne prebiehajúcej klubovej súťaže UEFA, potom CFCB môže zvýšiť menovateľ pomeru nákladov na družstvo klubu za predpokladu, že klub v monitorovanom období tejto licenčnej sezóny splnil požiadavky na stabilitu (vykazované obdobia T-2, T-1 a T) i požiadavky na solventnosť.
Ak sú splnené vyššie uvedené podmienky, menovateľ pomeru nákladov na družstvo klubu (držiteľa licencie) sa zvýši o nižšiu z nasledujúcich súm a v žiadnom prípade nie viac ako 10 miliónov eur:
· suma, potrebná na to, aby klub splnil stanovený limit 70% na náklady A-družstva mužov;
· rozdiel medzi bonusom za postup do ligovej fázy klubovej súťaže UEFA, do ktorej sa klub pôvodne kvalifikoval a ligovou fázou klubovej súťaže UEFA, v ktorej reálne bude hrať (napr. klub vypadol v play-off UCL a bude hrať ligovú fázu UECL).














































Tieto “Pravidlá monitorovania klubov v súťažiach UEFA“ neschvaľuje VV SFZ, nakoľko sú prekladom časti III. smernice „UEFA Club Licensing & Financial Sustainability Regulations, Edition 2026“ a jej príloh J, K, L a M.


































Podľa smernice
UEFA Club Licensing & Financial Sustainability Regulations, Edition 2026 spracovala
Licenčná administratíva SFZ
Text neprešiel jazykovou korektúrou

